Архив Филмских новости поседује преко 15 милиона метара снимљеног филмског материјала, који садржи предратни, затим заплењени ратни архив и филмску документацију од 1944. године до данас. У Филмским новостима се чува 54.980 кутија филма снимљеног на траци формата 35 mm и 16 mm. На филмској траци је укупно реализовано 2.311 бројева Филмских новости и близу 700 наслова других филмова. То је укупно 15.714,671 метар филмске траке. Поред тога, од 1991. до 1999. године снимљено је електронском техником (-{U-matic}- и -{Beta}-) преко 8.000 мин. материјала. Затим о НАТО агресији на Југославију 1999. године снимљена је у електронској техници документација у трајању од 480 минута.